
IGNALINOS RAJONO SAVIVALDYBĖS TARYBA

SPRENDIMAS
[bookmark: _Hlk136503027]DĖL APLEISTO AR NEPRIŽIŪRIMO NEKILNOJAMOJO TURTO NUSTATYMO, SĄRAŠO SUDARYMO IR JO KEITIMO TVARKOS APRAŠO PATVIRTINIMO

2024 m. gegužės 30 d. Nr. T-143
Ignalina

Vadovaudamasi Lietuvos Respublikos vietos savivaldos įstatymo 6 straipsnio 21 punktu, 15 straipsnio 4 dalimi, 16 straipsnio 1 dalimi, Lietuvos Respublikos statybos įstatymo 47 straipsnio 1 dalimi, 49 straipsniu, Ignalinos rajono savivaldybės taryba nusprendžia:
1. Patvirtinti Apleisto ar neprižiūrimo nekilnojamojo turto nustatymo, sąrašo sudarymo ir jo keitimo tvarkos aprašą (pridedama).
2. Pripažinti netekusiu galios Ignalinos rajono savivaldybės tarybos 2018 m. birželio 28 d. sprendimą Nr. T-92 ,,Dėl Apleisto ar neprižiūrimo nekilnojamojo turto nustatymo tvarkos aprašo patvirtinimo“.
3. Paskelbti šį sprendimą Teisės aktų registre  ir Ignalinos rajono savivaldybės interneto svetainėje www.ignalina.lt. 


Savivaldybės meras	Laimutis Ragaišis





PATVIRTINTA
Ignalinos rajono savivaldybės tarybos
2024 m. gegužės 30 d. sprendimu Nr.T-143

APLEISTO AR NEPRIŽIŪRIMO NEKILNOJAMOJO TURTO NUSTATYMO, SĄRAŠO SUDARYMO IR JO KEITIMO TVARKOS APRAŠAS

I SKYRIUS
BENDROSIOS NUOSTATOS

[bookmark: _Hlk136853251]1. Neprižiūrimo ar apleisto nekilnojamojo turto nustatymo, sąrašo sudarymo ir jo keitimo tvarkos aprašas (toliau – Aprašas) reglamentuoja Ignalinos rajono savivaldybės teritorijoje esančio nekilnojamojo turto, kuris yra neprižiūrimas ar apleistas, nustatymą, jo sąrašo sudarymo ir keitimo procedūras.
[bookmark: _Hlk136440943][bookmark: _Hlk136352951]2. Aprašas parengtas vadovaujantis Lietuvos Respublikos nekilnojamojo turto mokesčio įstatymu (toliau – Įstatymas), Lietuvos Respublikos statybos įstatymu, Statybos techniniu reglamentu STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų formavimo tvarka“ ir kitais teisės aktais. 
3. Ignalinos rajono savivaldybės teritorijoje apleisto ar neprižiūrimo nekilnojamojo turto sąrašas (toliau – Sąrašas) tvirtinamas Ignalinos rajono savivaldybės tarybos (toliau – Savivaldybės taryba) sprendimu.   
[bookmark: _Hlk136441149]4. Aprašo tikslas – nustatyti nekilnojamąjį turtą, kuris yra apleistas arba neprižiūrimas, įvertinti savininkų veiksmus dėl nekilnojamojo turto objektų naudojimo, priežiūros, būklės gerinimo ar jų užimamos teritorijos tvarkymo bei apmokestinti Savivaldybės tarybos sprendimu nustatytu nekilnojamojo turto mokesčio tarifu į Sąrašą įtrauktus objektus. 
5. Apraše vartojamos sąvokos atitinka Lietuvos Respublikos nekilnojamojo turto mokesčio įstatyme, Lietuvos Respublikos statybos įstatyme ir kituose teisės aktuose apibrėžtas sąvokas.

II SKYRIUS 
SĄRAŠO SUDARYMAS IR KEITIMAS

6. Į Savivaldybės tarybos sprendimu tvirtinamą Sąrašą gali būti įrašytas fizinių ir juridinių asmenų apleistas ar neprižiūrimas nekilnojamasis turtas, kurio būklė kelia pavojų jame ar arti jo gyvenančių, dirbančių ar kitais tikslais būnančių žmonių sveikatai, gyvybei ar aplinkai, t. y. statiniai ir patalpos apleisti, netvarkomi, apdegę, apgriuvę ar kitaip fiziškai pažeisti; statinių ir patalpų angos yra neužsandarintos, galima laisvai patekti į statinius arba patalpas; pažeista, nesandari pastato stogo danga; pažeisti, suirę, trupantys balkonų pagrindai ar architektūros elementai, o patalpų ir statinių savininkai (valdytojai, naudotojai) nevykdo vienos ar keleto Statybos įstatymo nustatytų statinių naudotojų pareigų prižiūrint statinį:
6.1. naudoja statinį (jo patalpas) ne pagal paskirtį, išskyrus Lietuvos Respublikos Vyriausybės nustatytus atvejus ir tvarką;
6.2. nesilaiko normatyviniuose statybos techniniuose dokumentuose ar normatyviniuose statinio saugos ir paskirties dokumentuose nustatytų statinio naudojimo ir priežiūros reikalavimų, kad būtų išlaikytos statinio (jo dalių, inžinerinių sistemų) savybės, atitinkančios Europos Parlamento ir Tarybos Reglamente (ES) Nr. 305/2011 nustatytus esminius statinių reikalavimus;
6.3. nekilnojamojo turto būklė kelia pavojų jame ar arti jo gyvenančių, dirbančių ar kitais tikslais būnančių žmonių sveikatai, gyvybei ar aplinkai;
6.4. nekilnojamasis turtas per viešojo administravimo subjekto, vykdančio statinių naudojimo priežiūrą, nustatytą terminą nebuvo suremontuotas, rekonstruotas ar nugriautas.
7. Ignalinos rajono savivaldybės administracijos seniūnijų seniūnai savo seniūnijų teritorijoje pagal Apraše nustatytus kriterijus vizualiai įvertina keliančius pavojų statinius ir patalpas, nustato apleistus ar neprižiūrimus statinius ir patalpas, nufotografuoja ir parengia išankstinį sąrašą (1 priedas). Sudarytus išankstinius sąrašus iki kiekvienų metų liepos 31 d. pateikia Ignalinos rajono savivaldybės administracijos direktoriaus įsakymu sudarytai komisijai (toliau – Komisija), Infrastruktūros plėtros ir statybos skyriui (toliau – Skyrius). 
8. Komisija, gavusi sudarytus išankstinius sąrašus iki rugpjūčio 31 d., atlieka statinių naudojimo apžiūrą. Komisija iš anksto, bet ne vėliau kaip prieš 5 darbo dienas registruotais laiškais arba elektroniniu paštu informuoja statinių savininkus (valdytojus) apie numatomą jų valdomo nekilnojamojo turto patikrinimą. Po tokių pranešimų išsiuntimo statinių ir (ar) patalpų patikrinimas vykdomas nepriklausomai nuo to, ar nekilnojamojo turto savininkai (valdytojai) dalyvauja patikrinime ar ne.
9. Komisija, atlikusi nekilnojamojo turto patikrinimą, ne vėliau kaip per 5 darbo dienas surašo faktinių duomenų patikrinimo vietoje aktą (-us) (2 priedas), kuriame (-iuose) nurodomi pastebėti defektai ir terminas šiems defektams pašalinti. Šis terminas negali būti ilgesnis kaip iki einamųjų metų lapkričio 1 d. Skyrius registruotais laiškais arba elektroniniu paštu statinių savininkams (valdytojams) išsiunčia patikrinimo aktus ir informuoja juos apie ketinimą įrašyti į Sąrašą. 
10. Nekilnojamojo turto savininkai (valdytojai) gali per patikrinimo akte nurodytą terminą Komisijai pateikti duomenis, įrodančius, kad jų nekilnojamasis turtas nėra apleistas ar neprižiūrimas pagal Aprašo 6 punkte nurodytus kriterijus arba kad nekilnojamojo turto savininkai (valdytojai) pašalino patikrinimo aktuose nurodytus defektus ir tai užfiksuota atitinkamais dokumentais (vaizdine medžiaga), arba kad Aprašo 6 punkte nurodytus kriterijus atitinka dėl vienos ar kelių aplinkybių: 
10.1. kai kompetentingos institucijos sprendimu yra nustatytas apribojimas naudoti (valdyti) nekilnojamąjį turtą (išskyrus šio turto areštą, uždėtą jo savininkui (valdytojui) dėl neteisėtos veikos ir šio turto įkeitimą (hipoteką)) bei tais atvejais, kai turtu negalima naudotis ar jį valdyti dėl teisėsaugos institucijų (ar kitų kompetentingų institucijų) atliekamo tyrimo ar sprendimo byloje, susijusioje su šiuo nekilnojamuoju turtu, įsiteisėjimo;
10.2. kai dėl trečiųjų asmenų neteisėtų veiksmų nekilnojamasis turtas buvo suniokotas bei šis faktas buvo konstatuotas kompetentingos institucijos išvadoje ir nuo įvykio praėjo mažiau nei šeši mėnesiai;
10.3. nekilnojamojo turto savininkas (valdytojas) kreipėsi į kompetentingas institucijas dėl statybą leidžiančių dokumentų išdavimo į Sąrašą įrašytam nekilnojamajam turtui statyti, rekonstruoti, atnaujinti (modernizuoti), remontuoti, griauti, paskirčiai keisti, dėl specialiųjų architektūros reikalavimų, specialiųjų saugomos teritorijos tvarkymo ir apsaugos reikalavimų išdavimo ir nebuvo baigtas minėtų dokumentų derinimo procesas arba po atitinkamo sprendimo priėmimo praėjo mažiau kaip šeši mėnesiai;
10.4. turtas buvo įsigytas ne anksčiau kaip prieš šešis mėnesius iki šio nekilnojamojo turto įrašymo į Sąrašą patvirtinimo dienos.
[bookmark: _Hlk136438076]11. Komisija, gavusi 10 punkte nurodytą informaciją, per 20 darbo dienų įvertina kiekvieną nekilnojamojo turto objektą, peržiūri pateiktus duomenis, vizualią medžiagą, apibendrina ir sudaro Ignalinos rajono savivaldybės teritorijoje esančio apleisto ar neprižiūrimo nekilnojamojo turto sąrašą (3 priedas).
12. Skyrius parengia Savivaldybės tarybos sprendimo projektą dėl Sąrašo patvirtinimo ir teikia svarstyti Savivaldybės tarybai. Savivaldybės taryba iki kiekvienų metų gruodžio 31 d. patvirtina Sąrašą.
13. Skyrius per 10 darbo dienų nuo Savivaldybės tarybos sprendimo įsigaliojimo dienos:
13.1. registruotu laišku arba elektroniniu paštu praneša statinių savininkams (valdytojams) apie jų valdomo nekilnojamojo turto įrašymą į Sąrašą, kuriame nurodytiems objektams taikomas Savivaldybės tarybos nustatytas nekilnojamojo turto mokesčio tarifas;
13.2. pateikia Sąrašą Valstybinei mokesčių inspekcijai prie Lietuvos Respublikos finansų ministerijos.  

III SKYRIUS
BAIGIAMOSIOS NUOSTATOS

14. Kai Apraše nurodytais atvejais nekilnojamojo turto savininko (valdytojo) nėra galimybės informuoti (nėra deklaruota gyvenamoji ar buveinės vieta, deklaruotas išvykimas į kitą valstybę, nurodytas netikslus adresas, grįžta registruotas laiškas ir pan.), jam siųstina informacija paskelbiama Savivaldybės interneto svetainėje www.ignalina.lt  ir nuo tokios informacijos paskelbimo dienos laikoma, kad nekilnojamojo turto savininkui (valdytojui) tinkamai įteikta Apraše nurodyta informacija.
15. Savivaldybės interneto svetainėje www.ignalina.lt paskelbiamas Savivaldybės tarybos sprendimu patvirtintas Ignalinos rajono savivaldybės teritorijoje esančio apleisto ar neprižiūrimo nekilnojamojo turto sąrašas. 
16. Aprašą įgyvendinančių subjektų veiksmai ir sprendimai gali būti skundžiami teisės aktų nustatyta tvarka.
17. Aprašas gali būti keičiamas, papildomas ir pripažįstamas netekusiu galios Savivaldybės tarybos sprendimu.


_________

[bookmark: _Hlk136858977][bookmark: _Hlk136438974]


Apleisto ar neprižiūrimo nekilnojamojo turto 
nustatymo, sąrašo sudarymo ir jo keitimo tvarkos 
aprašo 
1 priedas 


[bookmark: _Hlk136440245](Nekilnojamojo turto, kuris yra nenaudojamas, neprižiūrimas arba apleistas išankstinio sąrašo forma)


IGNALINOS RAJONO SAVIVALDYBĖS (seniūnijos pavadinimas ) TERITORIJOJE ESANČIO APLEISTO AR NEPRIŽIŪRIMO NEKILNOJAMOJO TURTO IŠANKSTINIS SĄRAŠAS

	Eil. Nr.
	Statinio pavadinimas, paskirtis
	Statinio adresas
	Statinio savininkas (valdytojas)
	Statinio savininko (valdytojo) registracijos adresas
	Statinio techninė būklė
	
Unikalus Nr.
	Pridedama vaizdinė medžiaga
(fotografijos)

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	

	
	
	
	
	
	
	
	



__________________________________

[bookmark: _Hlk136440006]

Apleisto ar neprižiūrimo nekilnojamojo turto 
nustatymo, sąrašo sudarymo ir jo keitimo tvarkos 
aprašo 
2 priedas


(Faktinių duomenų patikrinimo vietoje akto forma)

FAKTINIŲ DUOMENŲ PATIKRINIMO VIETOJE
AKTAS

20    m.  ………………..... d. Nr. 
Vilnius 

Ignalinos rajono savivaldybės administracijos 
________________________________________________________________________________
(Darbuotojo (-ų), atlikusio (-ų) patikrinimą, pareigos, vardas (-ai) ir pavardė (-ės))
_______________________________________________________________________________________
patikrino ________________________________________________________________________________
            (Statinio (-ių)/patalpos pavadinimas (-ai) (paskirtis), adresas , unikalus Nr. savininkas/naudotojas)
_______________________________________________________________________________________
_______________________________________________________________________________________
[bookmark: _Hlk136439556]NUSTATYTA:

	Eil. Nr.
	Patikrinimo vietoje nustatyti faktiniai duomenys, statinio būklės požymiai:
	Žyma ()

	1.
	Naudoja statinį (jo patalpas) ne pagal paskirtį, išskyrus Lietuvos Respublikos Vyriausybės nustatytus atvejus ir tvarką
	

	2.
	Nesilaiko normatyviniuose statybos techniniuose dokumentuose ar normatyviniuose statinio saugos ir paskirties dokumentuose nustatytų statinio naudojimo ir priežiūros reikalavimų, kad būtų išlaikytos statinio (jo dalių, inžinerinių sistemų) savybės, atitinkančios Europos Parlamento ir Tarybos Reglamente (ES) Nr. 305/2011 nustatytus esminius statinių reikalavimus
	

	3. 
	Nekilnojamojo turto būklė kelia pavojų jame ar arti jo gyvenančių, dirbančių ar kitais tikslais būnančių žmonių sveikatai, gyvybei ar aplinkai
	

	4.
	Kiti požymiai:

	


IŠVADA:________________________________________________________________________
________________________________________________________________________________

Patvirtinu (-ame), kad patikrinimo duomenys tikri: 
_______________________________________________________________________________ 
(Darbuotojo (-ų), atlikusio (-ių) patikrinimą, vardas (-ai) ir pavardė (-ės), parašas )-ai))

Patikrinime dalyvavusiųjų (liudytojų, kitų suinteresuotų asmenų) pastabos ir parašai:
	Vardas, pavardė, parašas, data
	Pastabos

	
	

	
	


Pastaba. Patikrinimo dalyviai gali pridėti rašytinius paaiškinimus.

PRIDEDAMA. Fotofiksacija,...lapai (-ų).
__________


Apleisto ar neprižiūrimo nekilnojamojo turto 
nustatymo, sąrašo sudarymo ir jo keitimo tvarkos 
aprašo 
3 priedas

(Nekilnojamojo turto, kuris yra nenaudojamas, neprižiūrimas arba apleistas sąrašo forma)


IGNALINOS RAJONO SAVIVALDYBĖS TERITORIJOJE ESANČIO APLEISTO AR NEPRIŽIŪRIMO NEKILNOJAMOJO TURTO SĄRAŠAS

	Eil. Nr.
	Statinio pavadinimas, paskirtis
	Statinio adresas
	Statinio techninė būklė
	Unikalus Nr.

